Henare Peeni; Rurawhe AdrianHon PEENI HENARE (Minister for the Community and Voluntary Sector): Tēnā koe Te Māngai o Te Whare. Hoi anō ka ū tonu ahau ki Te Reo Māori hei whakaohooho ake i te wairua o tērā taha o Te Whare kia rongo anā rātou i te mamae i pākino nei ki a tāua Te Māori ki roto i ngā tau e iwa kua pahure ake nei. Kāti tuatahi e tautoko atu ana i ngā tangi mōteatea ki a rātou kua ngaro atu ki te pō. I nanahi rā i whāki mai Te Māngai o Te Whare i te ingoa o Rangi McGarvey kua ngaro atu ki roto i ngā wiki tata ake nei. Ā ka tautoko anō hoki i te tangi mōteatea ki tēra o ngā pāpā a Lewis Moeau i ngaro atu ki roto i te mārama kua pahure ake nei ka tāpae atu ko tōku tupuna a Parehuia Kopa i riro i ngā rangi taha ake nei. Rātou ki a rātou ka whakahokia mai ngā rārangi kōrero ki a tātou e Te Whare.E Te Māngai o Te Whare ka tautoko atu ahau i ngā mihi kua ūtaina ki runga i a koe koutou ko te kāhui Māngai o tēnei Whare atu ki te ūpoko tae rawa atu ki a koe. Ā e mihi atu ana ki a koe koutou hoki me ō koutou whānau ki roto i ngā āhuatanga o te wā. Ka tautoko anō hoki i ngā mihi ki tō tātou Pirimia hou. Ka kī atu ētahi he kōtiro ka kī atu ahau ki a rātou he wahine māia. Kua rongo atu ahau i tana hiahia mō Aotearoa whānui ki roto i ngā tau e toru kei mua i a tātou koinei ahau e tautoko atu ana. E tautoko atu ana ahau i ngā kōrero ā ka tukuna atu i ngā mihi ki Te Rohe Pōti o Tāmaki Makaurau i whakaae mai kia tukuna atu kia whakahoki atu ahau ki roto i tēnei Whare Pāremata hei māngai mō Te Rohe Whānui o Tāmaki Makaurau te rohe kua kitea i te pōharatanga te rohe kua kitea i te kāinga koretanga te rohe kua kitea i te kore mahitanga. Koia rā te mahere arā te perēne kua kōrero mai rā ē tērā taha ki roto i ngā totohetanga i te rā nei.Kāti e hari koa ana tēnei Māori nō Te Tai Tokerau. E hia nei ngā Māori kua uru mai ki roto i tēnei Whare i tēnei wā. Ko te tini o ngā Māori ki roto i Te Kāhui Kāwanatanga tēnei ka mihi. Ko te tini o ngā Māori kei roto i Te Kāwanatanga arā Te Rōpū Reipa kua uru mai ki roto i tēnei Whare tēnei ka mihi. E whakahīhī ana! E whakahīhī ana me pērā ka tika! Ēngari ka mahara ake ahau i te tini o ngā Māori kua wehe atu mai i tērā nohoanga o Te Whare Pāremata tae noa mai ki tēnei wā. Ko tetahi anā ko Te Hōnore ko Te Ururoa Flavell ko tētahi ko Marama Fox ko tētahi atu ko Metiria Turei ko tētahi atu ko David Clendon arā ko Pita Paraone arā ko Denise Roche arā ko Ria Bond. Ka kī atu ahau ki a rātou kei konei tonu mātou e kawea ana i ngā ōhāki me ngā tūmanakotanga ō rātou kua ngaro atu ki te pō. Ēngari ka huri atu ahau ki ngā mema Māori hou kua uru mai aini tata ake nei. Ka rongo Te Whare i te kōrero tuatahi o ngā wahine toa o Te Tai Tokerau o Te Tairāwhiti hoki arā ko Willow-Jean Prime tērā arā ā ko tōku tuahine a Kiritapu Allan tērā—e hari koa ana e hari koa ana.I te nohoanga o Te Whare Pāremata i ngā tau e toru kua pahure ake nei ko au te mema o tēnei Whare kua kaha kōrero nei i Te Reo Māori ka pērā tonu nā runga i te kōrero mai i Te Torouna o Te Kāwana Tianara ka kī atu Ko tetahi o ngā aronga o tēnei Kāwanatanga ki tō tātou Reo Māori". Me pēhea rā tātou e whakatauira ai i Te Reo Māori ki Te Motu whānui mehemea kīhei tēnei Whare e ū ana ki ngā ūara o Te Reo Māori ki te kōrero i Te Reo Māori. Kāti tēnei ka mihi! Kāti te whakahīhī me kāti te whakahīhī! I āianei nā i runga i te ngākau whakaiti ka kōrero atu ahau mō ngā kōrero i puta mai i Te Pirimia ki roto i ngā rangi kua pahure ake nei.Ā kua kōrero mai Te Pirīmia mō te āhuatanga o te hunga taiohi. E tika ana ngā whakatauāki o ngā mātua o ngā tūpuna anā ko te aronga o te hunga o nāianei nā mō ngā tamariki mokopuna ki roto i ngā tau e tū nei. Mehemea e ū tonu ana tātou katoa ki tērā ūaratanga ko te hiahia o tēnei Kāwanatanga kia aro atu ngā mahi ki ngā mahi e pā ana ki te hunga rangatahi ki te hunga taiohi ki te hunga tamariki ko te hunga e noho ana ki raro i te pōharatanga ko te hunga kua tūkinohia e Te Karauna ki roto i ngā tau kua pahure ake nei e ngā tamariki e kai ana i ngā tarutaru me ngā mēa hē katoa o tēnei ao kua hinga atu ki te pōharatanga ki roto i ngā tau. Koia rā tērā ko te aronga o tēnei Kāwanatanga me ahau hoki tā te mea kua whakatūngia e Te Pirīmia tetahi o ngā Māngai Māori o Te Whare nei ki te tiaki i te kaupapa rangatahi mō Te Motu whānui. E hari koa ana!Ko tetahi atu o ngā kaupapa kua kōrero mai e Te Pirīmia ki roto i wāna kaupapa katoa—ka whakapono ahau nā Te Whānau Ora ka piki ai te oranga o tātou Te Motu whānui. Me kaua e kī ake ko ngā Māori anahenahe kāhore! Engari horekau he rerekētanga ki waenganui i tēnei mea te whānau me te family. Kua hōhā katoa au ki roto i tēnei Whare ka rongo atu i ngā mema o Te Whare nei ka kī atu "to help family and whānau". Ko taku pātai atu ki a rātou he aha te rerekētanga? He aha te rerekētanga o te whānau me tēnei mea te kupu Pākehā "family"? Nō reira ko taku aronga i tēnei wā ko Whānau Ora. E hiahia ana au kia tū pakari ai te kaupapa mō te oranga o Te Motu whānui—kaua ko ngāi Māori anake—nā runga i te whakaaro mehemea ka piki a ngāi Māori ki roto i te ao nei ka piki a Aotearoa nei whānui! Nō reira koia rā tērā ko ētahi o ngā kōrero mai i Te Torōna mai i Te Pirīmia ki roto i ngā wiki i ngā mārama kua pahure ake nei.Ko tetahi atu o ngā kaupapa e tiaki ana ki roto i taku kōnae mahi mō ngā tau e toru kei mua i a tātou anā ko te āhuatanga ki ngā kaitūao arā ko te community and voluntary sector. Ā kua pānui atu ahau i ngā kōrero ā ngā Āpihā o Te Kāwanatanga e pā ana ki tēnei wahanga mahi engari ka whakaaro ake ahau ki roto i a tāua anō o te marae ko te nuinga o ngā kaimahi ki runga i te marae ko te nuinga o ngā kaimahi ki runga i ngā papatākaro puta noa o Aotearoa nei anā he whānau he kaitūao. Ko te tini o ngā mahi i oti nei i ngā hapori ēhara mā Te Kāwanatanga tērā e tautoko engari mā te kaitūao nahenahe. Ko tōku hiahia kia piki anō te tautoko o Te Kāwanatanga i ngā kaitūao puta noa kia ora mārika ai ngā hapori puta noa i Te Waipounamu huri tū atu ki Te Ika-a-Māui. Koia rā ēnā ko ngā kōnae mahi kua whakaritea nei e Te Pirīmia māku hei kawe atu ki roto i ngā tau e toru nei.E hari koa ana kua tiro atu Te Kāwanatanga hou nei ki ngā kaupapa nui o te ao. Ka pātai mai tērā taha o Te Whare: "Kei hea te mahere mō ēnei o ngā manako o tēnei Kāwanatanga?" Ko tāku e kī atu ki tērā taha ko te mahere kua kitea e tātou Te Māori ki roto i ngā tau kua pahure ake nei anā ko te pōharatanga anā ko te kāingakoretanga anā ko te pēhitanga o tāua Te Māori. Nō reira kei a mātou ngā kaupapa kei a mātou te mana pōti o Te Iwi Māori kei a mātou te mana pōti puta noa me te hiahia kia mahi ngātahi tātou katoa arā o tēnei taha o Te Whare—ko Te Rōpū o Aotearoa Tuatahi ko Te Rōpū Kākāriki. E hari koa ana! Ko mātou nei ngā pāti ngā rōpū o Te Kāwanatanga. Ka kī atu he mata mō Aotearoa. Kaua e kī atu mō te hunga whai rawa kaua e kī atu mō te kaporeihana kaua e kī atu mō te kamupene nahenahe ēngari ka kī atu ko ngā kanohi me ngā māngai o tēnei taha o Te Whare he māngai mō te katoa!Nō reira e Te Māngai o Te Whare kāre e kore ki roto i ngā rangi e tū nei ka rongo atu koe i tōku Reo Māori e kōrero ana i ngā kaupapa o te wā. Hoinō tāku e mihi atu ana ki a koe ki ngā manuhiri me ngā whanaunga kua tae mai ki roto i Te Whare ki te whakarongo mai ki ngā kōrero tuatahi o tēnei taha o Te Whare. Kāti tēnā koe e Te Māngai o Te Whare tēnā koutou kia ora tātou katoa![Thank you Mr Assistant Speaker. Accordingly I will remain speaking in the Māori language to rouse the spirit on that side of the House so that they hear the pain that affected Māori badly during the past nine years just gone. And so firstly I endorse the grieving laments to them who have been lost to the void. Yesterday the Speaker of the House disclosed the name Rangi McGarvey who passed away in recent weeks. I also endorse the grieving laments to that one of the fathers Lewis Moeau who died a month ago and mention my ancestor Parehuia Kopa who died in recent days. They to themselves the lines of the talk are brought back to us the House.Mr Assistant Speaker I endorse the tributes placed upon you and upon collectively the Assistant Speakers from the head right down to you. I commend you and you collectively as well as your families in the circumstances of the moment. I also endorse the tributes to our new Prime Minister. Some say a lass but I say to them a capable woman. I have heard her desire for New Zealand - wide in the three years before us and this is why I am supporting her. I am endorsing the comments and send my thanks to the Tāmaki Makaurau electorate who agreed that I be allowed and permitted to go back into this House as a representative for the extensive Tāmaki Makaurau electorate where poverty homelessness and unemployment has been seen. That indeed is the plan in other words the perēne that the other side have told us in the debates today.Well this Māori from the North is absolutely pleased. Such a lot of Māori have come into this House at this time. Such a myriad of Māori in the Government caucus and I applaud this. I am proud of it! I am really proud it's like that and so it should be! But I think about the myriad of Māori who have left since that sitting of the House right to this moment. One is the Hon Te Ururoa Flavell another is Marama Fox another one is Metiria Turei another one is David Clendon namely Pita Paraone Denise Roche and Ria Bond. I say to them we are still here bearing the last words and aspiration of theirs who are lost to the void. But I turn to the new Māori members who have just recently come in. The House has heard the maiden speeches of the warrior women of the North and of the East Coast as well namely Willow-Jean Prime there and my sister colleague Kiritapu Allan there—absolutely pleasing and joyful.During the sitting of the House in the three years just past I was the member of this House who diligently spoke in the Māori language and will continue to do so based on the Speech from the Throne of the Governor-General that stated "One of the interests of this Government is to our Māori language." How indeed will we exemplify the Māori language extensively to the nation if this House is not complying with the values of the Māori language to speak it. I commend this! Enough arrogance put an end to it! Right now and with an air of humility I will talk about the statements that emerged from the Prime Minister in the days that have just gone by.And so the Prime Minister spoke about the circumstance relating to the young ones. The wise sayings of the parents and ancestors are right it is indeed the interest of the young ones of today the children and the grandchildren of the future. If we are all still complying with that aspiration the desire of this Government is to focus tasks on those relating to young ones youths and children to those ones living in poverty to those ones ill-treated by the Crown in past years to those children on cannabis and on all the wrong things of this world and over the years have become impoverished. That indeed is the focus of this Government and mine as well because the Prime Minister has appointed one of the Māori representatives of this House to take care of the young person's policy for the wider nation. I am elated!One of the policies that the Prime Minister talked about from within all her policies—I believe it was Whānau Ora that increased the well-being of all of us as a nation at large. Let's say it wasn't Māori solely no! But there isn't a difference between this whānau and family thing. I have become absolutely fed up in this House when I hear members saying "to help family and whānau". My question to them is what is the difference? What is the difference between whānau and this English word "family"? Therefore my focus at this time is Whānau Ora. I want the matter about the nationwide well-being to stand robust—not just for Māori people—solely based on the viewpoint that if the well-being of Māoridom goes up in this world New Zealand - wide well-being will go up too! Therefore those are indeed some of the statements from the throne and from the Prime Minister in the weeks and months just past.One of the other policies that I look after in my portfolio for the three years before us is that one in relation to volunteers in other words the community and voluntary sector. And so I have read the accounts by Government officials about this section of work but I give due consideration to you and I of the marae in that the majority of workers on the marae are family and volunteers as are those on the playing fields here throughout New Zealand. The myriad of tasks completed in the communities are not Government supported but are solely volunteer supported. My hope is that Government support of volunteers increases throughout as well so that communities in the South Island and North Island are better off entirely. Those then are the portfolio tasks that have been considered by the Prime Minister for me to be responsible for in these three years.I am absolutely delighted that this new Government has examined important matters of global concern. That side demands: "Where is the plan for these desires of Government?" My response is that the plan we of Māoridom discovered during the years that have just gone by is that poverty and a lack of homes have suppressed Māori you and I. Therefore we have the policies the voting mandate of the Māori tribes the voting mandate throughout and the desire for all of us to work in collaboration in other words all of us on this side of the House—New Zealand First and the Greens. I am absolutely rapt! We then are the parties the groups indeed that make up the Government. I say a face for New Zealand. I am not saying a face solely for the rich the corporate and the companies but I say to that side a face and mouthpiece on this side of the House a mouthpiece for all!Therefore Mr Assistant Speaker without a doubt in the days to come you will hear my Māori voice talking about the policies of the moment. Accordingly all I have to do is to acknowledge you the visitors and the relations that have arrived in the House to listen to the maiden speeches of the ones from this side of the House. And so enough greetings to you Mr Assistant Speaker to you collectively and to us all!]The ASSISTANT SPEAKER (Adrian Rurawhe): Tēnā koe. Members just as a word of explanation I understand that there wasn't a translation. I don't listen to the translations but I can assure members that everything was in order in terms of what the Minister has said."